ಚರ್ಚೆಗೆ ಗ್ರಾಸವಾಗಿದೆ ಬೆಂಗ್ಳೂರು ಮೇಯರ್ ವಿದ್ಯಾರ್ಹತೆ

ಬೆಂಗಳೂರು: ಬೆಂಗಳೂರು ಮೇಯರ್ ಯಾರೂ ಮಾಡಿರದ ಬಿಇ(ಸಿಸಿ) ಎಂಬ ಕೋರ್ಸ್ ಮಾಡಿದ್ದಾರೆ. ವಿದ್ಯಾರ್ಹತೆ ಅಫಿಡವಿಟ್ ಅನ್ನು ಚುನಾವಣಾ ಅಧಿಕಾರಿಗಳಿಗೆ ಸಲ್ಲಿಸಿದ್ದಾರೆ.

ಚುನಾವಣಾ ಆಯೋಗಕ್ಕೆ ಮೇಯರ್ ಕೊಟ್ಟ ವಿದ್ಯಾರ್ಹತೆ ಮಾಹಿತಿ ಚರ್ಚೆಗೆ ಗ್ರಾಸವಾಗಿದೆ. ಮೊದಲು ಕಾರ್ಪೋರೇಟರ್ ಹುದ್ದೆಗೆ ನಿಲ್ಲುವಾಗ ಬಿಇ ಉತ್ತೀರ್ಣ ಅಂತಾ ಬರೆದಿದ್ದರು. ಕಳೆದ ಬಾರಿ ಸಿಸಿ ಅಂತಾ ಸೇರಿಸಿ ಬರೆದಿದ್ದಾರೆ. ಅಸಲಿಗೆ ಮೇಯರ್ ಬಿಇ ನಲ್ಲಿ ಸಬ್ಜೆಕ್ಟ್ ಕ್ಲೀಯರ್ ಮಾಡಿಲ್ಲ. ನಾಲ್ಕು ವರ್ಷದ ಕೋರ್ಸ್‍ನಲ್ಲಿ ಎರಡು ವರ್ಷ ಕ್ಲಿಯರ್ ಆಗಿದೆ ಸಾಕಷ್ಟು ವಿಷಯಗಳಲ್ಲಿ ಉತ್ತೀರ್ಣರಾಗಿಲ್ಲ.

ಈ ಸುಳ್ಳು ಮರೆಮಾಚೋಕೆ ಸಿಕ್ಕ ಸಿಕ್ಕಲ್ಲಿ ಕೋರ್ಸ್ ಕಂಪ್ಲೀಟೆಡ್ ಅಂತಾ ಬರೆಯುತ್ತಿದ್ದಾರೆ. ಅಸಲಿಗೆ ಕೋರ್ಸ್ ಕಂಪ್ಲೀಟ್ ಆಗದೇ ಇದ್ದರೆ ಬ್ರಾಕೆಟ್ ನಲ್ಲಿ ಬಿಇ ಅಂತಾ ಬರೆಯಬೇಕು. ಆದರೆ ನಮ್ ಮೇಯರ್ ಮಾತ್ರ ಡಿಫರೆಂಟ್. ಬಿಇ ಅಂತಾ ನೀಟಾಗಿ ಬರೆದು ಬ್ರಾಕೆಟ್‍ನೊಳಗೆ ಕೋರ್ಸ್ ಕಂಪ್ಲಿಟೆಡ್ ಅಂತಾ ಸ್ಟೈಲ್ ಆಗಿ ಬರೆದಿದ್ದಾರೆ. ರಾಮಯ್ಯ ಕಾಲೇಜ್‍ನಲ್ಲಿ ಮೆಕ್ಯಾನಿಕಲ್ ಎಂಜಿನಿಯರಿಂಗ್ ಮಾಡಿರೋದಾಗಿ ಅಫಿಡವಿಟ್ ಸಲ್ಲಿಸಿದ್ದಾರೆ.